UTKAST til FORSLAG UTTAKINGSPRØVE FOR DELTAGELSE PÅ NM-SP.

Innspillet til Teamsmøtet 15.2.22 kom fra leder i BRN, Tore Aaslund.

Tilstede på Teamsmøtet var Torbjørn Haugen og Kjetil Bakke, NDR og Tore Aaslund og Anne Marit Olsen, BRN.

SAK 1) Forslag om å opprette ett nytt NM-SP med kun hare som lovlig viltart, i tillegg til det NM-SP som eksisterer.

Konklusjon: NHKF støtter NM-SP og NM-EP økonomisk. Da det kom ønske om et NM-rev, ville ikke NHKF ta ansvar for et nytt NM, og Hedmark HK påtok seg å avholde arrangementet. Det ble med det ene NM-rev. Det ble konkludert med at det ikke vil la seg gjennomføre å be om 2 x NM-SP.

SAK 2) Forslag om uttaksprøver for deltagelse på NM-SP. Da så godt som alle Harehundklubbene i landet avholder SP-prøver, ble det foreslått at landet deles opp i distrikter som for støvere. At en SP innen hvert distrikt blir arrangert som Uttaksprøve til NM-SP, der de 4 beste + 2 reserver kvalifiseres til å delta. Prøven arrangeres over 1 dag.

Uttaksprøver for NM-småhund skal ambulerer fra klubb til klubb, og klubbene innenfor hvert distrikt, må stille med dommere.

Uttaket skjer på bakgrunn av en poengtabell, som bør endres i forhold til losverdi/viltart. For ytterligere å skilne på hundenes prestasjoner, foreslås å gjeninnføre koeffisienten for losminutter mellom 60 og 90 minutter.

For hvert losminutt mellom 60 og 90 minutter ganges med 1.2 poeng i tillegg for loser på rev og klovdyr. For hvert losminutt mellom 60 og 90 minutter på hare ganges med 1.3 poeng.

|  |  |  |  |
| --- | --- | --- | --- |
| Viltart | 1.premie | 2.premie | 3. premie |
| Hare | 24 | 12 | 6 |
| Rev | 16 | 8 | 4 |
| Rådyr/hjort | 14 | 7 | 3,5 |

Forslaget legger til grunn at siden klovdyr ble godkjent som prøvedyr, var 1.premie rådyr sidestilt med 2. premie hare. En 1. premie på hare, gir veldig ofte 8-10 EP færre enn en 1. premie på klovdyr. Dessuten er klovdyrbestanden langt større i Sør-Norge, enn harebestanden, og det er enklere å kjøre 2 x 1. pr klovdyr enn 1 x 1. pr hare, som er betinget av vitringsforhold i langt større grad enn hos klovdyr, hvor det som oftest kjøres 90 min tapsfritt.

Deltagerne i møtet var av den oppfatning at de beste hundene som var i god jaktkondisjon, er de som skal konkurrere om NM-tittelen. Ved en Uttakingsprøve, er det ønske om at NJch har fortrinnsrett, før de som mangler 1 x 1.pr. for å oppnå NJch, etz. Imidlertid er det en rekke hunder som ikke jager hare, og derfor ikke er NJch, men disse blir rangert etter NJch. Hundene må starte i det distriktet hovedeier er medlem. Arrangøren må forplikte seg til å ta med 15-20 hunder.

Tidligere fikk hunder som jaget forskjellige viltarter, 2 ekstra bonuspoeng.

Kun de 2 beste losene teller i forslagene.